
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 16 


23 Ιανουάριου 1998 


ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 1785 

Τροποποίηση της 444/89 (ΦΕΚ170Δ/89) απόφασης Νο¬ 
μάρχη «Έγκριση του πολεοδομικού σχεδίου του επεί¬ 
γοντος στεγαστικού προγράμματος της ΔΕΠΟΣ στην 
περιοχή Μικρή Ρεποντίνα της Κοινότητας Αγίου Αν- 
δρέα Κυνουρίας του Νομού Αρκαδίας». 

Ο ΓΕΝ. ΓΡΑΜΜΑΤΕΑΣ ΠΕΡ/ΡΕΙΑΣ ΠΕΛ/ΝΗΣΟΥ 
Έχοντας υπόψη: 

1. Τις διατάξεις του άρθρου 26 του Ν. 1337/83 όπως 
τροποποιήθηκε με τον Ν. 1512/85. 

2. Τις διατάξεις περί ΔΕΠΟΣ νομοθεσίας και ειδικότερα 
του άρθρου 17 του Π.Δ. 811/80 {ΦΕΚ 198Α/80), όπως 
ισχύει σήμερα. 

3. Τις διατάξεις του Ν.Δ. 17.7.1923, όπως τροποποιή¬ 
θηκαν και συμπληρώθηκαν μεταγενέστερα. 

4. Το Ν. 2503/97 (ΦΕΚ 107Α/97) «Διοίκηση οργά¬ 
νωση.... Περιφέρειας». 

5. Το Ν. 2508/97, άρθρο 19 παρ. 5 και άρθρο 25 παρ. 
9α. 

6. Την 444/10.3.1989 (ΦΕΚ 170Δ) απόφαση Νομάρχη 
Αρκαδίας και την τροποποιητική αυτής από 19-1/ 
5.2.1990 (ΦΕΚ 47Δ). 

7. Τις αποφάσεις ΔΕΠΟΣ 1955/3.11.1994, 2212/339/ 
5.6.1996, 19.2.1997/ ΔΜΕ/ 221/ 672 και συνοδευτική 
τεχνική έκθεση τροποποίησης του ρυμοτομικού σχεδίου 
του Αρκαδικού Χωριού». 

8. Τα 25/96, 100/97 πρακτικά της Κοινότητας Αγίου 
Ανδρέα Κυνουρίας ως και το 1538/23.10.1997 έγγραφο 
της ίδιας Κοινότητας, για την τήρηση της νόμιμης διαδικα¬ 
σίας, όπου δηλώνεται ότι δεν υποβλήθηκε καμμία έν¬ 
σταση. 

9. Την 1141/97 εισήγηση τηςΔ/νσης ΠΕΧΩ και το πρα¬ 
κτικό 7/6.11.1997, θέμα 2ο του Περιφερειακού Συμβου¬ 
λίου Χ.Ο.Π. 

10. Την 2156/29.5.1997 Δ.Τ.Υ. ΝΑ Αρκαδίας «οριοθέ- 
τηση ρέμματος στο Αρκαδικό Χωριό». 

11. Την έγκριση των οριογραμμών αιγιαλού και παρα¬ 
λίας που δημοσιεύθηκε στο ΦΕΚ 440Δ/23.8.1990. 

12. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού 


Προϋπολογισμού και του οικείου Ο.Τ.Α., αποφασί¬ 
ζουμε: 

1. Την έγκριση τροποποίησης του ρυμοτομικού σχεδίου 
του «Αρκαδικού Χωριού» στη θέση Ρεποντίνα της Κοινό¬ 
τητας Αγίου Ανδρέα Νομού Αρκαδίας σε έκταση 605 
στρεμ. όπως φαίνεται στο συνημμένο διάγραμμα 1" 1000 
που συνοδεύει την απόφαση αυτή και δημοσιεύεται με την 
παρούσα. 

2. Την επικύρωση των οριογραμμών του ρέμματος που 
καθορίσθηκαν από την Δ/νση Υποδομών Ν.Α. Αρκαδίας 
και απεικονίζονται στο παραπάνω διάγραμμα με μπλε 
γραμμή. 

3. Τον καθορισμό ή τροποποίηση των χρήσεων γης, 
όρων και περιορισμών δόμησης της 444/89 απόφασης 
Νομάρχη Αρκαδίας, ως κάτωθι: 

Α. Αρθρο 1 - Τροποποιείται ως εξής: 

Συμβολισμός Ο.Τ. κατά χρήση ως κάτωθι: 

ΟΤ/ - Κατοικία 

ΟΤ/Κ - ΚΤ - Κατοικία καταστήματα 
ΟΤ/Ξ - Ξενοδοχεία 
ΟΤ/Κοιν. - Κοινωφελείς χρήσεις 
Ρ - Χώροι στάθμευσης αυτοκινήτων 
Ε.Χ.Α.Π. - Ελεύθεροι χώροι αστικού πρασίνου 
Κ,Χ./Α - Κοινόχρηστοι χώροι αδιαμόρφωτοι 
Κ.Χ./Δ - Κοινόχρηστοι διαμορφωμένοι χώροι 
Δρόμοι τροχοφόρων και πεζόδρομοι όπως απεικονίζο¬ 
νται στο διάγραμμα 1" 1000 που συνοδεύει την απόφαση 
αυτή. 

Β. Αρθρο 3 - Τροποποιείται ως εξής: 
α) Η παρ. 2 

Στο οικοδομικό τετράγωνο, που χαρακτηρίζεται με το 
στοιχείο ΟΤ229/Ξ προβλέπεται η ανέγερση ξενοδοχείου 
στο σύνολό του ή κατεμνομένου η ανέγερση μικρών ξενο¬ 
δοχειακών μονάδων, ή ξενώνων ή μονάδων παρεμφερών 
χρήσεων με τις συνοδευτικές αυτού ή αυτών χρήσεις, 
β) Οι παρ. 3 και 4 ενοποιούνται και τροποποιούνται: 

I. Στο οικοδομικό τετράγωνο, που χαρακτηρίζεται με την 
ένδειξη ΟΤ35/ΚΟΙΝ., προβλέπεται η ανέγερση πολυδυ¬ 
νάμου σχολείου και πολιτιστικού κέντρου με την σύ¬ 
μπραξη των αρμοδίων φορέων. Επίσης προβλέπεται η 
ανέγερση μικρού μουσείου, βιβλιοθήκης, γραφείων των 
ομοσπονδιών των ομογενών και της Κοινότητας, αίθουσας 
πολλαπλών χρήσεων, συνεδριακού κέντρου, υπαίθριου 

θεάτρου και λοιπών πολιτιστικών χρήσεων. Τέλος στον 
Ιδιο χώρο προβλέπεται η ανέγερση εκκλησίας. 

II. Οι ως άνω χρήσεις θα πρέπει να μελετηθούν έτσι 
ώστε να καλύπτονται περισσότερα του ενός κτίρια (διά¬ 
σπαση όγκων). 

III. Ειδικοί όροι δόμησης: 

- Κάλυψη 0,25 

- Συντελεστής δόμησης 0,40. 

- Ανώτατο ύψος 9,00 μ. μετρούμενο από την φυσική 
στάθμη του πέριξ εδάφους. 

- Ελάχιστη απόσταση κτιρίων από Ρ.Γ. 4,00 μ. 

γ) Οι παρ. 5 και 6 και το πρώτο εδάφιο της παρ. 7 ενο¬ 
ποιούνται και τροποποιούνται ως εξής: 

Στα οικοδομικά τετράγωνα ΟΤ 30/Κ - ΚΤ, ΟΤ 31 Κ - 
ΚΤ, ΟΤ 32 Κ - ΚΤ και ΟΤ 34/Κ - ΚΤ, προβλέπεται η ανέ¬ 
γερση κατοικιών σε συνδυασμό με εμπορικές χρήσεις μό¬ 
νον στο ισόγειο. Με τον όρο εμπορικές χρήσεις χαρακτη¬ 
ρίζονται εστιατόρια, αναψυκτήρια, καφενεία, ζαχαροπλα¬ 
στεία, χώροι αναψυχής, εμπορικά καταστήματα κ,λπ. για 
την εξυπηρέτηση των καθημερινών αναγκών της περιοχής 
ήτοι: είδη διατροφής, γαλακτοπωλείο, ψιλικά, φαρμακείο, 
πρατήριο άρτου, τουριστικά είδη, είδη εξοχής κ.λπ. Ορίζε¬ 
ται μέγιστο εμβαδόν καταστήματος για εμπορικές χρήσεις 
80 Μ2. 

Ειδικότερα στο ΟΤ 33/Κ - ΚΤ επιτρέπεται και η ανέ¬ 
γερση γραφείου για την εξυπηρέτηση της προβλήτας 
πρόσδεσης μικρών σκαφών αναψυχής. 

δ) Η παρ. 10. 

Στους διαμορφωμένους κοινόχρηστους χώρους με χα¬ 
ρακτηριστικό ΟΤ - ΚΧ/Δ2 και ΟΤ - ΚΧ/Δ9 επιτρέπεται η 
δημιουργία γηπέδων αθλοπαιδιών, παιδικής χαράς, υπαι¬ 
θρίων χώρων αναψυχής και πολιτιστικών λειτουργιών. 

ε) Η παρ. 14 αντικαθίσταται: 

Οι χώροι με τα χαρακτηριστικά Ε.Χ.Α.Π. διατίθενται για 
τη δημιουργία Αστικού πρασίνου (άρθρο 2 παρ. 2 Γ.Ο.Κ./ 
85). 

Αρθρο 4 - αντικαθίσταται ως εξής: 

Τα κτίρια τοποθετούνται σε απόσταση τουλάχιστον 
4,00 μ. από τις ρυμοτομικές γραμμές. Η υποχρέωση αυτή 
δεν αφορά ισόγειους χώρους στάθμευσης αυτοκινήτων με 
την κατά νόμον συμβολαιογραφική πράξη. 

Σε κάθε οικόπεδο επιτρέπονται μέχρι δύο (2) θέσεις 
στάθμευσης, με τις διαστάσεις, που προβλέπονται από 
την εκάστοτε ισχύουσα σχετική νομοθεσία, περί χώρων 
στάθμευσης και μεγίστου ύψους 2,50 μ., από τη νόμιμη 
αφετηρία ύψους από την οδό. 

Στα κατάντη της οδού το ύψος του χώρου στάθμευσης 
από το φυσικό έδαφος δεν θα υπερβαίνει τα 5,50 μ. 

Στις Ρ.Γ. επί πεζοδρόμων τα κτίρια τοποθετούνται του¬ 
λάχιστον 2,5 μ. εσώτερον της Ρ.Γ. Απαγορεύεται είσοδος 
χώρου στάθμευσης από πεζόδρομο ως και η τοποθέτησή 
του σε απόσταση μικρότερη των 2.50 μ. από την Ρ.Γ. 


Η τοποθέτηση της κατοικίας μέσα στο οικόπεδο γίνεται 
κατά Γ.Ο.Κ. 

Δ. Άρθρο 5 - τροποποιείται ως κάτωθι: 

α) Η παρ. 1 τροποποιείται και συμπληρώνεται: 

Οι αρτιότητες των οικοπέδων διαφοροποιούνται ανά¬ 
λογα με τις προτεινόμενες χρήσεις ως εξής: 

I. Κατοικία 

- Εμβαδόν 300 Μ2 

- Πρόσωπο - 12,00 μ 

II. Μικτές χρήσεις 

- Εμβαδόν 500,00 Μ2 

- Πρόσωπο 15,00 μ. 

III. Ξενοδοχειακή χρήση 

- Εμβαδόν 1800 Μ2 

- Πρόσωπο 20,00 μ. 

β) Η παρ. 2 αντικαθίσταται: 

I. Στα οικοδομικά τετράγωνα 0Τ1/Κ έως ΟΤ 28/Κ 

Κάλυψη: 0,25 

συντελεστής δόμησης: 0,30 

II. Στα οικοδομικά τετράγωνα ΟΤ29/Ξ έως ΟΤ 30/Κ-ΚΤ 
έως ΟΤ34/Κ-ΚΤ. 

Κάλυψη: 0,40 

συντελεστής δόμησης: 0,60. 

γ) Η παρ. 3α, όπως τροποποιήθηκε με την 19.1.1990/ 
5.2.1990 (ΦΕΚ 47Δ) απόφαση Νομάρχη Αρκαδίας δια¬ 
μορφώνεται ως εξής: 

Μέγιστο ύψος των κατοικιών 8,70 μ. μετρούμενο στις 
όψεις του κτιρίου από το περιβάλλον φυσικό έδαφος σε κάθε 
σημείο της τομής του περιγράμματος του κτιρίου με το φυ¬ 
σικό έδαφος. Ο αριθμός των ορόφων ορίζεται σε δύο. 

δ) Οι παρ. 3β και 3ε ενοποιούνται και διαμορφώνονται 
ως εξής: Επιβάλλεται η κατασκευή στέγης σε όλα τα κτί¬ 
ρια. Μέγιστο ύψος αυτής ορίζεται το 1,50 μ. υπεράνω του 
επιτρεπομένου μεγίστου ύψους των οικοδομών. 

ε) Η παρ. 3στ. 

Όλα τα κτίρια θα ελέγχονται από την Επιτροπή Πολεο- 
δομικού και Αρχιτεκτονικού Ελέγχου (ΕΠΑΕ). Κάθε έργο 
που αφορά την διαμόρφωση κοινοχρήστων χώρων και εξο¬ 
πλισμού τους πρέπει να πραγματοποιείται κατά τρόπο που 
να μην προσβάλλει το περιβάλλον και τον τοπικό χαρα¬ 
κτήρα του οικισμού και μετά από έγκριση της Ε.Π.Α.Ε. 

4. Κατά τα λοιπά ισχύει η 444/10.3.1989 απόφαση Νο¬ 
μάρχη Αρκαδίας και η τροποποιητική της 19 - 1/5.2.1990 
(ΦΕΚ 47Δ). 

5. Η απόφαση αυτή μαζί με το πρωτότυπο διάγραμμα 1" 
1000, χρωματισμένο και θεωρημένα από την Πρ/νη της 
Δ/νσης ΠΕ.ΧΩ και υπογεγραμμένο από τον Γ ενικό Γ ραμμα- 
τέα Περιφέρειας Πελοποννήσου να δημοσιευθεί σε ΦΕΚ. 

6. Η ισχύς αυτής αρχίζει από τη δημοσίευσή της στο ΦΕΚ. 

7. Μετά τη δημοσίευσή, της να αναρτηθούν το διά¬ 
γραμμα και η απόφαση στο Π.Γ. Άστρους, στη Δ/νση 
ΠΕ.ΧΩ Πελοποννήσου και στην Γενική Γραμματεία Περι¬ 
φέρειας Πελοποννήσου επί 15 ημέρες. 

Τρίπολη, 23 Δεκεμβρίου 1997 
Ο Γεν, Γραμματέας Περ/ρειας 
ΑΝΤΩΝΗΣ Μ. ΜΑΤΣΙΓΚΟΣ 

